**Personas datu apstrādes trauksmes cēlēja ziņojuma izskatīšanas un trauksmes cēlēja aizsardzības nodrošināšanas nolūkiem tiesiskais pamats:**

* VDA regulas 6.panta 1.punkta c) apakšpunkts - lai izpildītu uz pārzini attiecināmu juridisku pienākumu un e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras;
* Trauksmes celšanas likums;
* Informācijas atklātības likums;
* Iesniegumu likums;
* Ministru kabineta 2018.gada 4.decembra noteikumi Nr.757 „Maksātnespējas kontroles dienesta nolikums”.

**Personas datu ieguves avots:**

Personas datus šīs datu apstrādes ietvaros Maksātnespējas kontroles dienests iegūst no trauksmes cēlēja (fiziskas personas, kura cēlusi trauksmi Trauksmes celšanas likumā\* paredzētajos gadījumos un kārtībā) ziņojumā ietvertās informācijas.

**Personas datu kategorijas:**

Maksātnespējas kontroles dienests iepriekš minētajiem nolūkiem apstrādā šādas personas datu kategorijas:

* Trauksmes cēlēja identificējošie un kontaktinformācijas dati, kurus trauksmes cēlējs norāda savā ziņojumā saskaņā ar Iesniegumu likuma 3.pantu;
* Ar Maksātnespējas kontroles dienesta rīkojumu noteiktās kontaktpersonas vārds, uzvārds, amats, tālruņa numurs un darbavietas atrašanās vieta;
* Trauksmes cēlēja ziņojumā minētās personas vai personu identificējošie un kontaktinformācijas dati, kurus saskaņā ar Trauksmes celšanas likuma\* 6.panta otrās daļas 2.punktu trauksmes celšanas ziņojumā ir norādījis trauksmes cēlējs;
* Cita informācija, kas norādīta trauksmes cēlēja ziņojumā, un kas attiecas uz trauksmes cēlēju, trauksmes cēlēja ziņojumā minēto vai minētajām personām, un trauksmes cēlēja radiniekiem.

**Esošās un paredzamās personas datu saņēmēju kategorijas**:

* Maksātnespējas kontroles dienesta kontaktpersona vai kontaktpersonas trauksmes celšanas jautājumos;
* Maksātnespējas kontroles dienesta direktors – trauksmes cēlēja ziņojuma izskatīšanas pēc būtības gadījumos (izņemot trauksmes cēlēja personas datus, kas ir pseidonimizēti atbilstoši Trauksmes celšanas likuma\* 11.panta pirmās daļas prasībām);
* Ar Maksātnespējas kontroles dienesta direktora rezolūciju noteiktais atbildīgais darbinieks, kurš saskaņā ar rezolūciju izskata trauksmes cēlēja ziņojumu - trauksmes cēlēja izskatīšanas pēc būtības gadījumos (izņemot trauksmes cēlēja personas datus, kas ir pseidonimizēti atbilstoši Trauksmes celšanas likuma\* 11.panta pirmās daļas prasībām);
* Personas datu apstrādātāju (VDA regulas izpratnē) atbildīgie darbinieki;

Normatīvajos aktos noteiktajos gadījumos:

* Datu subjekts par sevi VDA regulā noteiktajā kārtībā un apjomā, ievērojot Trauksmes celšanas likuma\* 11.panta otrajā daļā noteikto par ierobežotas pieejamības informācijas statusu trauksmes cēlēja ziņojumam un ar to saistītajiem dokumentiem, minētā likuma 12.panta pirmajā daļā noteikto aizliegumu izpaust informāciju par trauksmes cēlēja ziņojumā minētās personas identitāti, kā arī citus normatīvajos aktos noteiktos ierobežotas pieejamības informācijas apstrādes nosacījumus;
* Cita kompetentā institūcija Trauksmes celšanas likuma\* izpratnē - trauksmes cēlēja ziņojuma pārsūtīšanas pēc piekritības gadījumos;
* Valsts kanceleja - kā trauksmes cēlēju kontaktpunkts Trauksmes celšanas likumā\* noteiktajos gadījumos;
* Valsts darba inspekcija - administratīvā pārkāpuma procesā par Trauksmes celšanas likuma\* 17.pantā noteiktā pārkāpuma izdarīšanu;
* Valsts policija - administratīvā pārkāpuma procesā par Trauksmes celšanas likuma\* 18.pantā noteiktā pārkāpuma izdarīšanu;
* Valsts kontrole;
* Tiesībaizsardzības iestādes un tiesas.

**Personas datu glabāšanas ilgums:**

Personas datus, kas atspoguļoti trauksmes cēlēja ziņojumā un citos ar trauksmes celšanu saistītajos dokumentos, glabā Maksātnespējas kontroles dienestā 10 (desmit) gadus un pēc šī termiņa notecējuma datus dzēš (elektroniski glabātos datus dzēš, papīra formāta dokumentus - iznīcina).

**Datu subjekta tiesības:**

Šīs datu apstrādes ietvaros datu subjektam ir visas šīs Privātuma politikas vispārīgās sadaļas apakšsadaļā „Datu subjektu tiesību īstenošana” minētās datu subjekta tiesības tiktāl, ciktāl tās nav ierobežotas ar Trauksmes celšanas likuma\* prasībām.

\* Trauksmes celšanas likums

<https://likumi.lv/ta/id/329680-trauksmes-celsanas-likums>

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.